Calytrix achaeta

Ti Calytrix achaeta, kadawyan nga ammo iti Ingles a kas white-flowered turkey bush, kerosene wood wenno fringe-myrtle, ket ti sebbangan ti mula iti pamilia ti mirtus iti Myrtaceae nga endemiko iti Akinlaud nga Australia.

Ti bassit a mula wenno bassit a kayo ket kadawyan nga agtubo iti katayag iti . Daytoy ket agsabong iti pagbaetan ti Enero ken Agosto ken agpataud kadagiti puraw a sabong ket agbukel kalpasan ti agarup a 10 a tawen. Daytoy ket agpaut iti biag iti 11 aginggana iti 20 a tawen ken agporma iti lignotuber a mangpakabael daytoy nga agsaringit kalpasan ti maysa nga uram.

Masansan a mabirukan daytoy kadagiti nadalumpinas a lugar wenno kadagiti turod iti rehion ti Kimberley iti Akinlaud nga Australia ken ti akinlaud nga Amianan a Teritorio nga idiay ket agtubo kadagiti nadarat a daga kadagiti laterito, quartzite wenno granito.

Ammo dagiti tattao a Kunwinjku ti mula a kas man-djumbak ken ammo dagiti Kundjeyhmi daytoy a kas an-djumbak. Dagiti indihenio nga Australiano ket us-usarenda ti kayo manipud iti mula a panagaramid kadagiti kawit ti banniit, pasok ken sungrod.

Kasisigud a naipalawag ti sebbangan a kas Lhotzkya cuspidata babaen ni botaniko Ferdinand von Mueller idi 1856 iti obra iti North Australian Botany. a naipablaak iti Hooker's Journal of Botany and Kew Garden Miscellany ken kalpasanna a kas  Calycothrix achaeta idi 1859 iti  Diagnostic notes on new or imperfectly known Australian plants. a naipablaak iti Transactions of the Philosophical Institute of Victoria. Daytoy ket kanungpalan a naidasig manen a kas Calythrix achaeta babaen ni Bentham ken Calythrix cuspidata babaen ni Druce ken kalpasanna a kas Calytrix achaeta babaen ni George Bentham idi 1867 iti Orders XLVIII. Myrtaceae- LXII. Compositae. kas parte ti obra iti Flora Australiensis.

Dagiti nagibasaran 

achaeta
Flora ti Akinlaud nga Australia
Flora ti Akin-amianan a Teritorio